**LĪGUMS Nr. LVC 2017/1.3./15/AC**

Par pilsētu tranzīta ielu ikdienas uzturēšanas darbiem 2017.gadā no pašvaldību budžeta līdzekļiem un Satiksmes ministrijas līdzfinansējuma

Daugavpilī 2017.gada 23.februārī

**Daugavpils pilsētas pašvaldības iestāde „Komunālās saimniecības pārvalde”** vadītāja Aivara Pudāna personā, kurš rīkojas saskaņā ar likumu „Par pašvaldībām”, Daugavpils pilsētas domes nolikumu, Daugavpils pilsētas pašvaldības iestādes „Komunālās saimniecības pārvalde” nolikumu un pamatojoties uz 2017. gada 20. janvāra Daugavpils pilsētas domes priekšsēdētāja Jāņa Lāčplēša izsniegto pilnvaru Nr.1.2.-34/7, turpmāk tekstā – Pasūtītājs,

**Sabiedrība ar ierobežotu atbildību “Latgales Ceļdaris”** valdes locekļa Aleksandra Truņina personā, kurš rīkojas saskaņā ar 2014.gada 30.aprīļaierakstu Uzņēmumu reģistra Komercreģistrā, turpmāk tekstā – Izpildītājs,

**valsts akciju sabiedrība „Latvijas Valsts ceļi”,** pamatojoties uz 2016. gada 14. decembra deleģēšanas līgumā, kas noslēgts starp Satiksmes ministriju un valsts akciju sabiedrību „Latvijas Valsts ceļi”, doto pilnvarojumu slēgt līgumus par valsts autoceļu uzturēšanu, būvniecību un pakalpojumiem, kas tiek finansēti no valsts autoceļu tīkla finansējumam paredzētiem līdzekļiem, valdes priekšsēdētāja Jāņa Langes personā, kurš darbojas saskaņā ar valdes 2016. gada 27. jūlija lēmumu Nr.17/1 (protokols Nr.17., 1.§), turpmāk tekstā - LVC, visi kopā turpmāk tekstā – Puses,

saskaņā ar Satiksmes ministrijas apstiprināto programmu „Līdzfinansēšana pilsētu tranzīta ielu ikdienas uzturēšanā 2017.gadā” un Pasūtītāja veiktā iepirkuma atbilstoši Publisko iepirkumu likuma 8.2panta nosacījumiem, identifikācijas Nr.DPD 2016/213, un 2017.gada 16.janvāra iepirkumakomisijas lēmuma (Nr.4) rezultātiem, noslēdz šādu līgumu:

**Līguma priekšmets**

1. Šī līguma priekšmets ir Pasūtītāja **Daugavpils pilsētas** tranzīta ielu ikdienas uzturēšanas darbu veikšana 2017.gadā, turpmāk tekstā – Darbs:
	1. 18.novembra iela, Daugavas iela, Vienības tilta un Lielā ielas 10,047 km kopgarumā, kas ir iekļautas valsts galvenā autoceļa **A13** Krievijas robeža (Grebņeva) – Rēzekne – Daugavpils - Lietuvas robeža (Medumi) maršrutā no 134,738 km līdz 144,785 km;
	2. Daugavas iela, Rīga - Daugavpils šoseja 8,050 km kopgarumā, kas ir iekļautas valsts reģionālā autoceļa **P67** Daugavpils - Tilti maršrutā no 0,000 km līdz 8,050 km;
	3. Sēlijas iela un Silenes iela 2,850 km kopgarumā, kas ir iekļautas valsts reģionālā autoceļa **P68** Daugavpils – Skrudaliena - Baltkrievijas robeža (Silene) maršrutā no 0,470 km līdz 3,320 km.

**Līgumslēdzēju pušu saistības**

1. **Pasūtītājs apņemas**:
	1. uzdot Izpildītājam Darbu un kontrolēt veiktā Darba atbilstību šī līguma 3.1., 3.2., 3.3., 3.4.punktu prasībām;
	2. pieņemt Izpildītāja izpildīto Darbu saskaņā ar aktu par mēnesī izpildītajiem Darbiem;
	3. samaksāt Izpildītājam līguma summu no pašvaldības budžeta līdzekļiem, par faktiski padarītā Darba izpildīšanu, pabeigšanu un pēc visu defektu novēršanas saskaņā ar vienības cenām, kas norādītas līguma 1., 2.pielikumā, un saskaņā ar līguma 3., 4., 5.pielikumu.
2. **Izpildītājs apņemas**:
	1. izpildīt Pasūtītāja uzdoto Darbu saskaņā ar Darba tāmi (līguma 1., 2.pielikums), Darba izpildes kalendāro grafiku (līguma 3., 4.pielikums) un Pasūtītāja tranzīta ielu ikdienas uzturēšanas darbu tehnisko specifikāciju (līguma 5.pielikums);
	2. izpildīt Darbu ar saviem materiāliem, tehniku un darbaspēku;
	3. izpildīt Darbu saskaņā ar Ministru kabineta 2010.gada 9.marta noteikumiem Nr.224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli” un Ministru kabineta 2001.gada 2.oktobra noteikumiem Nr.421 „Noteikumi par darba vietu aprīkošanu uz ceļiem”;
	4. nodrošināt šī līguma 1.1. punktā minēto Pasūtītāja tranzīta ielu uzturēšanu atbilstoši **A1** uzturēšanas klases prasībām un 1.2., 1.3.punktos minēto Pasūtītāja tranzīta ielu uzturēšanu atbilstoši **B** uzturēšanas klases prasībām;
	5. par izpildītajiem darbiem, ne vēlāk kā 10 (desmit) darba dienas pēc atskaites mēneša beigām, iesniegt LVC un Pasūtītājam Pasūtītāja akceptētu aktu par mēnesī izpildīto darbu pieņemšanu un attiecīgu rēķinu. LVC iesniedzamajā rēķinā norādīt šādus maksātāja rekvizītus:

|  |  |
| --- | --- |
| Maksātājs | **LR Satiksmes ministrija** |
| Reģistrācijas Nr. | 90000088687 |
| PVN maksātāja reģistrācijas Nr. | LV90000088687 |
| Adrese | Gogoļa iela 3, Rīga, LV-1743 |
| Bankas nosaukums | Valsts kase |
| Bankas kods | TRELLV22 |
| Bankas konta Nr. | LV62TREL2170389081000 |

1. **LVC apņemas** samaksāt līguma summu no Satiksmes ministrijas līdzfinansējuma līdzekļiemIzpildītājam par faktiski padarītā Darba izpildīšanu, pabeigšanu un pēc visu defektu novēršanas saskaņā ar Pasūtītāja akceptētu aktu par izpildītiem darbiem un vienības cenām, kas norādītas līguma 1., 2. pielikumā, un saskaņā ar līguma 3., 4., 5. pielikumu.

**Līgumcena un norēķinu kārtība**

1. Saskaņā ar Ministru kabineta 2008.gada 11.marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 36., 37. punkta prasībām, līguma kopsumma sastāv no Satiksmes ministrijas līdzfinansējuma un pašvaldības budžeta līdzekļiem:
	1. līgumcena no Satiksmes ministrijas līdzfinansējuma ir 36318.90 EUR /*trīsdesmit seši tūkstoši trīs simti astoņpadsmit euro un 90 centi*/, PVN (21%) 7626.97 EUR /*septiņi tūkstoši seši simti divdesmit sešu euro un 97 centi*/, kopā **43945.87 EUR** /*četrdesmit trīs tūkstoši deviņi simti četrdesmit pieci euro 87 centi*/;
	2. līgumcena no pašvaldības budžeta ir 36318.90 EUR /*trīsdesmit seši tūkstoši trīs simti astoņpadsmit euro un 90 centi*/, PVN (21%) 7626.97 EUR /*septiņi tūkstoši seši simti divdesmit sešu euro un 97 centi*/, kopā **43945.87 EUR** /*četrdesmit trīs tūkstoši deviņi simti četrdesmit pieci euro 87 centi*/;
	3. kopējā līgumcena ir 72637,80 EUR /*septiņdesmit divi tūkstoši seši simti trīsdesmit septiņi euro 80 centi*/, PVN (21%) 15253,94 EUR /*piecpadsmit tūkstoši divi simti piecdesmit trīs euro 94 centi*/, kopā **87891,74** EUR /*astoņdesmit septiņi tūkstoši astoņi simti deviņdesmit viens euro 74 centi*/.
2. Savstarpējie norēķini par izpildīto Darbu tiek veikti vienu reizi mēnesī.
3. Pasūtītājs un LVC maksājumus Izpildītājam veic 30 (trīsdesmit) kalendāro dienu laikā pēc pareizi sagatavotu apmaksas dokumentu iesniegšanas dienas.
4. Līguma darbības laikā savstarpējos norēķinos tiek piemērota normatīvajos aktos spēkā esošā pievienotās vērtības nodokļa likme.

**Līgumsods un nepārvarama vara**

1. Par pieļautajām atkāpēm no šī līguma 3.3., 3.4. punkta noteikumiem Izpildītājs maksā Pasūtītājam līgumsodu EUR 142 (viens simts četrdesmit divi euro) par katru atklāto gadījumu 20 (divdesmit) dienu laikā pēc Pasūtītāja pretenzijas saņemšanas dienas.
2. Par maksājumu kavēšanu LVC vai Pasūtītāja vainas dēļ, LVC vai Pasūtītājs maksā Izpildītājam līgumsodu 0,1 % (nulle komats viens procents) apmērā no aizkavētā maksājuma summas par katru nokavēto dienu, bet ne vairāk kā 10 % (desmit procenti) no aizkavētā maksājuma summas.
3. LVC vai Pasūtītājs nemaksā Izpildītājam līgumsodu, ja šī līguma izpildes gaitā pieņemti tādi normatīvie akti, kas ietekmē LVC vai Pasūtītāja saistību izpildi un kurus LVC vai Pasūtītājs nevarēja paredzēt un ietekmēt.
4. Līgumsoda samaksa neatbrīvo Puses no šī līguma saistību izpildīšanas.
5. Puses nav atbildīgas par šī līguma daļēju vai pilnīgu neizpildi, ja šī neizpilde ir saistīta ar nepārvaramas varas radītiem apstākļiem, kurus attiecīgā Puse nevarēja ne paredzēt, ne ietekmēt, ne novērst. Nepārvarama vara šī līguma izpratnē ir stihiskas nelaimes, ugunsgrēki, plūdi un citas dabas stihijas, masveida saslimšana, kā arī jebkura veida militārās operācijas, ekonomiskās blokādes, streiki, eksporta vai importa aizliegumi, likumdošanas izmaiņas un tamlīdzīgi apstākļi, kas ietekmē Pušu saistību izpildes iespējamību.
6. Pusei, kura atsaucas uz nepārvaramu varu, ir pienākums 3 (trīs) darba dienu laikā informēt pārējās Puses. Ja šī līguma turpmāka izpilde nav iespējama, Puses sastāda darba nodošanas - pieņemšanas aktu un Izpildītājs diennakts laikā pēc akta saņemšanas atstāj darba vietas drošībā un kārtībā, un saņem samaksu par visiem līdz tam kvalitatīvi paveiktajiem darbiem.

**Līguma termiņš un līguma izbeigšana**

1. Līgums stājas spēkā no līguma parakstīšanas brīža un ir spēkā līdz 2017.gada 31.oktobrim.
2. Pusēm ir tiesības prasīt līguma pirmstermiņa izbeigšanu ja Puse nepilda šī līguma noteikumus un par iespējamo līguma izbeigšanu pārējās Puses ir rakstiski brīdinātas 2 (divas) nedēļas iepriekš un brīdinājumā norādītajā termiņā, kas nav īsāks par 14 (četrpadsmit) darba dienām, Puse nav novērsusi brīdinājumā norādītos līgumsaistību pārkāpumus.

**Citi noteikumi**

1. Jautājumi, kas nav paredzēti šajā līgumā, tiek risināti saskaņā ar Latvijas Republikā spēkā esošajiem normatīvajiem aktiem.
2. Līdz ar šī līguma stāšanos spēkā, visas Pušu iepriekšējās mutiskās vai rakstiskās vienošanās par šī līguma priekšmetu, ir atzīstamas par spēkā neesošām.
3. Visi šī līguma grozījumi un papildinājumi tiek izteikti rakstveidā. Tie ir pievienojami līgumam kā pielikumi un no to parakstīšanas dienas kļūst par šī līguma neatņemamu sastāvdaļu.
4. Puses vienojas, ka strīdus un domstarpības, ja tādas radīsies saistībā ar šo līgumu un šī līguma darbības laikā, Puses centīsies atrisināt savstarpēju pārrunu ceļā. Ja vienošanās ceļā strīdu nebūs iespējams atrisināt, to nodos izskatīšanai tiesā.
5. Šis līgums ir saistošs Pusēm, kā arī to tiesību un saistību pārņēmējiem.
6. Ja kādai no Pusēm šī līguma darbības laikā mainās juridiskā adrese vai maksājumu rekvizīti, par to nekavējoties rakstiski tiek informētas pārējās Puses.
7. Šis līgums sagatavots 3 (trīs) eksemplāros uz 5 (piecām) lapām katrs, tai skaitā 6 (seši) pielikumi, pa vienam eksemplāram katrai Pusei.

**Līguma pielikumi**:

**1.pielikums**. Tāme Daugavpils pilsētas tranzīta 18. novembra, Daugavas iela, Vienības tilta, Lielā iela 10,047 km kopgarumā, kas ir iekļautas valsts galvenā autoceļa **A13** Krievijas robeža (Grebņeva) – Rēzekne – Daugavpils - Lietuvas robeža (Medumi)maršrutā, ikdienas uzturēšanas darbiem 2017.gadā.

**2.pielikums**. Tāme Daugavpils pilsētas tranzīta Daugavas iela, Rīga - Daugavpils šoseja, Sēlijas iela un Silenes iela 10,900 km kopgarumā, kas ir iekļautas valsts reģionālo autoceļu **P67** Daugavpils - Tilti un **P68** Daugavpils – Skrudaliena - Baltkrievijas robeža (Silene) maršrutos, ikdienas uzturēšanas darbiem 2017.gadā.

**3.pielikums**. Kalendārais grafiks Daugavpils pilsētas tranzīta 18. novembra, Daugavas iela, Vienības tilta, Lielā iela 10,047 km kopgarumā, kas ir iekļautas valsts galvenā autoceļa **A13** Krievijas robeža (Grebņeva) – Rēzekne – Daugavpils - Lietuvas robeža (Medumi)maršrutā, ikdienas uzturēšanas darbiem 2017.gadā.

**4.pielikums**. Kalendārais grafiks Daugavpils pilsētas tranzīta Daugavas iela, Rīga - Daugavpils šoseja, Sēlijas iela un Silenes iela 10,900 km kopgarumā, kas ir iekļautas valsts reģionālo autoceļu **P67** Daugavpils - Tilti un **P68** Daugavpils – Skrudaliena - Baltkrievijas robeža (Silene) maršrutos, ikdienas uzturēšanas darbiem 2017.gadā.

**5.pielikums**. Tehniskā specifikācija Daugavpils pilsētas tranzīta ielu ikdienas uzturēšanas darbi 2017.gadā.

**6.pielikums**. 2017.gada 20.janvāra pilnvara Nr.1.2.-34/7.

**Pušu juridiskās adreses un rekvizīti**

Pasūtītājs:

**Daugavpils pilsētas pašvaldības iestāde „Komunālās saimniecības pārvalde”**, reģistrācijas Nr.90009547852, adrese – Saules iela 5A, Daugavpils, LV-5401, bankas rekvizīti – AS ”Citadele banka”, kods PARXLV22, konta Nr. LV05PARX0000850062701. Tālrunis 65476406.

Izpildītājs:

**Sabiedrība ar ierobežotu atbildību “Latgales Ceļdaris”**,reģistrācijas Nr.41503034705, adrese – Višķu iela 21d, Daugavpils, LV-5410, bankas rekvizīti – AS „Swedbank”, kods HABALV22, konta Nr.68HABA0551008476787. Tālrunis 65442804.

LVC:

**Valsts akciju sabiedrība „Latvijas Valsts ceļi”**, reģistrācijas Nr.40003344207, adrese – Gogoļa iela 3, Rīga, LV-1050. Tālrunis 67036442.

|  |  |  |
| --- | --- | --- |
| **Pasūtītājs**vadītājs*(personiskais paraksts)* A.Pudāns | **Izpildītājs**valdes loceklis*(personiskais paraksts)* A.Truņins | **LVC**valdes priekšsēdētājs*(personiskais paraksts)*J.Lange |